Aalborg Stiftstidende, 1840-08-01
J Sjællandsposten Nr. 57 er optraadt en qvindelig Japhet, som søger sin Moder, og der ligesom denne kun kan blive lykkelig ved at kjende den, der bragte hende til Verden. Hun er født den 19de Mai 1806 paa Fødselstiftelsen under Nr. 545, (Moderens Nr. var 5300). blev udsat i Byen den 26de Juli s. A., og i 1809 sat i Huset hos Huusmand Hans Olsen og Hustru Ane Poulsdatter af Udby By og Sogn. De, der maatte kunne give hende nogensomhelst Oplysning, beder hun at indsende disse adresserede til hende: "Micheline Christine, Nr. 5457, hos Dreiermester C. Meyer i Kallundborg. (Fædrel.)J Olstrup Sogn i Hammer Herred i Sjælland, omtrent en Miils Vei fra Nestved, ligger Holmegaard i en stor Mose, som nu benyttes til et meget betydeligt Glas værk. Der paa Gaarden har man fra gamle Tider af havt det Sagn, at der under Svenskekrigen var bleven ihjelslaaet en heel Deel Fjender, som man kastede i Kielderen i Kalk for at skjule Mordet. Dette Sagn har nylig bekræftet sig, da Kielderen blev repareret, idet Arbeidsfolkene stødte paa en Mængde Kalk, hvori der laae en heel Deel Menneskebeen. (Hemp. Av.) Jkke langt fra Odense, i det saakaldte Lilliendalshuus, boer en Mechanicus Henningsen, som isandhed fortjener almindelig Opmærksomhed. Begavet med gode naturlige Anlæg, der under eget Studium ved en rastløs Flid og Vindskibelighed ere blevne udviklede, har denne unge Mand, der er bondefødt, erhvervet sig fortrinlige theoretiske og praktiske Kundskaber i den mechaniske Videnskab, som han har vidst at overføre i Livet, til megen Nytte for Jndustriens Fremme. Saaledes forfærdiger han ikke alene alle i Landbofaget brugelige Maskiner, tildees af ny Construction, men har nu ogsaa udført 2 af de til den finere Linnedvævning særdeles hensigtsmæssige Jacquariske Maskiner, hvoraf den ene for kort siden er sat i Gang, og svarer fuldkommen til sin Bestemmelse; den anden er bestilt af Hædersmanden, Amtsprovst Ridder Lütken i Lumby, der ved Raad og Daad saa kjærligen har virket for den unge Kunstners Opkomst. Denne sidste Maskine udmærker sig især ved sit smukke Arbeide, der skal overgaae Udlandets og derfor have tiltrukket sig flere Kyndiges Opmærksomhed. En forbedret Hørbrydnings=Maskine, en af Hr. Henningsen selv opfunden Skætte Maskine og en Korne-Maskine ere i den sidste Tid blevne udførte, en Slag=Maskine for Damast Mønstre, er under Arbeide, saa det er en sand Glæde at see den Virksomhed, der hersker i hans Værksted og som man ret maa ønske fremdeles maa udvide sig meer og mere til Gavn, for Landet og ham selv. (Hemp. Av.)Et særdeles smukt Kunstværk er indtruffet til Aarhuus for at udstilles til offentlig Skue. Det er forfærdiget af en i sin Tid der bosat, almindelig agtet og yndet Mand (Bogholder Sauerbrey), der nu boer i Hovedstaden, og det forestiller høisalig Kong Frederik den Sjettes Lit de paa rade og Castrum doloris, figurlig og fuldkommen, lig Virkeligheden, saaledes som det var at see paa det kgl. Palais i Kjøbenhavn, med samme Pragt og Omgivelser, at Hofmarschaller, Ordensriddere og Drabanter, ligesom og de kgl. Regalier og Ordener der ligge paa Silkepuder og Tabouretter, paa Væggene det kgl. Vaaben og Provindsvaabnerne, og ved Katafalkens Fod de tre Sølvløver. Lit de parade belyses af 220 Voxkjerter i Candelabres, Armstager, og Lampetter. Castrum doloris er oplyst med Guldarmstaaer og forgyldte Candalabres, og paa Katafalken, hvorpaa endogsaa kan læses Jnscriptionerne, staaer den kgl. Kiste. Det Hele afgiver et meget pragtfuldt og høitideligt Skue.